nvidia/miracl-vision huggingface dataset:
కల్వకుర్తి అసెంబ్లీ నియోజకవర్గం

మహబూబ్ నగర్ జిల్లా లోని 14 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారం ఈ నియోజకవర్గం 5 మండలాలు ఉన్నాయి. పునర్విభజన ఫలితంగా ఇది వరకు ఈ నియోజకవర్గంలో ఉన్న మిడ్జిల్ మండలం జడ్చర్ల నియోజకవర్గంలో కలిసింది. అచ్చంపేట నియోజకవర్గంలోని కల్వకుర్తి మండలానికి చెందిన 14 గ్రామాలు ప్రస్తుతం ఇందులో కలియడంతో కల్వకుర్తి మండలం పూర్తిస్థాయిలో ఈ నియోజకవర్గంలో భాగమైంది. 1989లో ఇక్కడి నుండి పోటీ చేసిన అప్పటి ముఖ్యమంత్రి ఎన్టీ రామారావు కాంగ్రెస్ పార్టీ అభ్యర్థి చిత్తరంజన్ దాస్ చేతిలో పరాజయం పొందడంతో అప్పుడు ఈ నియోజకవర్గం రాష్ట్ర వ్యాప్తంగా సంచలనం సృష్టించింది. 1.ఆమనగల్ 2.కడ్తాల్ (కొత్త) 3.మాడ్గుల్ 4.తలకొండపల్లి 5.కల్వకుర్తి 6.వెల్దండ 1999 ఎన్నికలలో ఈ నియోజకవర్గం నుండి తెలుగుదేశం పార్టీకి చెందిన జైపాల్ యాదవ్ తన సమీప ప్రత్యర్థి కాంగ్రెస్ పార్టీ అభ్యర్థి యడ్మ కిష్టారెడ్డిపై 3403 ఓట్ల మెజారిటీతో విజయం సాధించాడు
ఇండియన్ ఇన్‌స్టిట్యూట్ ఆఫ్ టెక్నాలజీ

భారతీయ సాంకేతిక విశ్వవిద్యాలయం (ఆంగ్లభాష లో Indian Institute of Technology) భారతదేశం యొక్క ప్రతిష్ఠాత్మక సాంకేతిక విద్యా సంస్థలు. ప్రస్తుతం భారతదేశంలో ఇరవై మూడు ఐఐటీలు ఉన్నాయి. వీటన్నింటికీ స్వయంప్రతిపత్తి అధికారాలు ఉన్నాయి. 1947లో భారతదేశానికి స్వాతంత్ర్యం వచ్చిన తరువాత ఏర్పడ్డ ఈ కళాశాలలకు భారత ప్రభుత్వం జాతీయ ప్రాముఖ్యతను కల్పించింది. ఐఐటీలు ప్రాథమికంగా శాస్త్రవేత్తలనూ, ఇంజనీర్లనూ సమాజం యొక్క ఆర్థిక స్థితిగతులను మెరుగుపరచడానికి ఏర్పరచబడ్డాయి. ఐఐటీ విద్యార్థులు సాధారణంగా ఐఐటియన్లుగా వ్యవహరించబడతారు. వీటిన స్థాపించిన తేదీల ప్రకారం చూస్తే, ఖరగ్ పూర్, ముంబై, చెన్నై, కాన్పూర్, ఢిల్లీ, గౌహతి, రూర్కీ వరసలో ఏర్పరచబడ్డాయి. కొన్ని ఐఐటీలు యునెస్కో, జర్మనీ, అమెరికా, సోవియట్ యూనియన్ సహకారంతో ప్రారంభించబడ్డాయి. 2008లో హైదరాబాద్, రాజస్తాన్, భువనేశ్వర్, పాట్నా, గాంధీనగర్, పంజాబ్ లలో కొత్త ఐఐటీలు ఏర్పరచబడ్డాయి. 2009లో హిమాచల్ ప్రదేశ్ రాష్ట్రం మండిలో, ఇండోర్లో మరో రెండు కొత్త ఐఐటీలు స్థాపించబడ్డాయి. 2012 లో వారాణసి లోని బనారస్ హిందూ విశ్వవిద్యాలయ ఇంజనీరింగ్ కళాశాలకి ఐఐటీ హోదా కల్పించి ఐఐటీ (బనారస్ హిందూ యూనివర్సిటీ) వారాణసిగా మార్చబడింది. ఐఐటిలలో చదివిన విద్యార్థులు అన్ని రంగాలలో ముందుండి, ఆయా రంగాలలో తమదైన ముద్ర వేశారు
అబూబక్ర్

అల్లాహ్ · ఏకేశ్వర విశ్వాసం దేవుడుముహమ్మద్ · ఇతర ప్రవక్తలు మూల విశ్వాసం · నమాజ్ఉపవాసం · దాన ధర్మాలు · తీర్థయాత్ర గ్రంధాలు, చట్టాలు ఖుర్'ఆన్ · సున్నహ్ · హదీస్ఫిఖ॰ · షరియా · కలాం · సూఫీ తత్వం చరిత్ర, ఖలీఫాలు ఇస్లామీయ చరిత్ర కాలపట్టికఅహ్లె బైత్ · సహాబాసున్నీ · షియారాషిదూన్ ఖలీఫాలు · ఇమామ్ సంస్కృతి, సమాజం విద్య · జంతువులు · కళలుకేలండరు · పిల్లలుజనగణన · పండుగలుమస్జిద్‌లు · తత్వముశాస్త్రము · స్త్రీరాజకీయాలు · దావాహ్ · జిహాద్ ఇస్లాం, ఇతర మతములు క్రైస్తవం · యూదమతముహిందూ మతము · సిక్కు మతం · జైన మతము ' విమర్శ · ముస్లింలలో అపవిశ్వాసాలుఇస్లామోఫోబియాఇస్లామీయ పదజాలము భారతదేశంలో ఇస్లాంఆంధ్రప్రదేశ్‌లో ఇస్లాం అబూ బక్ర్ (అరబ్బీ ابو بكر الصديق, అబూ బక్ర్ సిద్దీఖ్) (సా.శ. 573 - సా.శ.ఆగస్టు 23 634) మహమ్మద్ ప్రవక్త ఇస్లాం దీన్ (ధర్మం) గురించి ప్రకటించిన తరువాత, ఇస్లాంను స్వీకరించినవారిలో ప్రథముడు. మహమ్మద్(శాంతి, శుభాలు ఆయన పై కురుయగాక) తొలి సహచరుడు (సహాబీ), తన కుమార్తె ఆయేషాను ఇచ్చి వివాహం చేసి మహమ్మద్ కు (శాంతి శుభాలు ఆయనపై కురియుగాక) మామ కూడా అయ్యాడు. అబూ బక్ర్ అన్న తన పేరును అబ్దుల్లా (అల్లాహ్ సేవకుడు అని అర్థం) మార్చుకున్నాడు. తొలి దశలో ఇస్లాంని వ్యాప్తి చేయడానికి ఇతను కృషిచేశాడు. ఇస్లాంలోకి మక్కాలోని ప్రజలను ఆహ్వానిస్తూ తొలి బహిరంగ ప్రసంగం చేసిందీ ఇతనే. ఈ కారణాల వల్ల ఇస్లాంకు అప్పట్లో వ్యతిరేకులైన ఖురేష్ తెగ వారి వేధింపులు ఎదుర్కొన్నాడు. మహమ్మద్(శాంతి శుభాలు ఆయనపై కురియుగాక ) మక్కా నుంచి మదీనాకు వలస వెళ్ళినప్పుడు అనుసరించాడు. అతనితో పాటు యుద్ధాల్లో పాల్గొన్నాడు
బరాక్ ఒబామా

బరాక్ ఒబామా (జననం 1961 ఆగస్టు 4)  అమెరికా 44వ అధ్యక్షుడు. అమెరికాకు అధ్యక్షుడైన మొట్టమొదటి ఆఫ్రికన్ అమెరికను సంతతికి చెందిన వ్యక్తి. అమెరికా ఖండం బయట జన్మించి అమెరికా అధ్యక్షుడైన మొట్టమొదటి వ్యక్తి కూడా బరాక్ ఒబామానే. ఆయన హవాయిలోని హొనొలులులో పుట్టారు. కొలంబియా విశ్వవిద్యాలయం, హార్వర్డ్ లా స్కూల్ లలో డిగ్రీ చదువుకున్నారు ఒబామా. ఆయన అక్టోబరు 1992లో మిచెల్ రాబిన్సన్‌ను వివాహం చేసుకున్నారు. హార్వర్డ్ లా రివ్యూకు ఆయన అధ్యక్షునిగా వ్యవహరించారు. లా డిగ్రీ పొందే ముందు ఆయన చికాగోలో కమ్యూనిటీ ఆర్గనైజర్ గా చేశారు. 1992 నుండి 2004 వరకు చికాగో లా స్కూల్ విశ్వవిద్యాలయంలో సివిల్ రైట్స్ అటార్నీగా పనిచేస్తూ రాజ్యాంగ చట్టం గురించి బోధించేవారు. 1997 నుండి 2004 వరకు ఇల్లినొయిస్ సెనేట్ లో పనిచేశారు. 2000 లో యునైటెడ్ స్టేట్స్ హౌస్ ఆఫ్ రిప్రజెంటేటివ్స్ కు డెమొక్రటిక్ ప్రైమరీలో చేశారు. 2004లో అమెరికా సెనేట్ ఎన్నికల్లో ఆయన గెలవడంతో దేశం దృష్టిని ఆకర్షించారు
ఒక్క మగాడు

[[వర్గం:2008_తెలుగు_సినిమాలు]] ఒక్క మగాడు 2008లో విడుదలైన తెలుగు సినిమా. నందమూరి వంశ వీరాభిమాని వై.వి.ఎస్.చౌదరి దర్శకత్వంలో నందమూరి బాలకృష్ణ నటించిన చిత్రం కావడంతో ఈ చిత్రంపై విపరీతమైన అంచనాలు పెరిగిపోవడం, ఆ అంచనాలను అందుకునే రీతిలో చిత్రం లేకపోవడం వల్ల ఈ చిత్రం బాలకృష్ణకు మరొక పరాజయాన్ని మిగిల్చింది. మేకప్, గ్రాఫిక్స్, సాంకేతిక విలువలను పట్టించుకున్నంతగా కథను పట్టించుకోలేదు కాబట్టే ఈ చిత్రం పరాజయం పాలయ్యింది. ఈ చిత్రంలో హీరో పాత్ర నరసింహనాయుడు, భారతీయుడు అనే రెండు సినిమాల హీరో పాత్రల కలగలుపు అని పలువురు విమర్శించారు. వెంకటాపురం గ్రామంలో వీరవెంకట సత్యనారాయణ స్వామి (స్వామి) ప్రజలకు ఆరాధ్యనాయకుడు. అతని తాత దేశం స్వరాజ్యం కోసం పోరాడి, బందీగా అయ్యి, తరువాత ఆచూకీ కానరాలేదు. అవినీతిపరులైన ఎందరో అధికారులు, ప్రముఖులు మరణించగా ఆందుకు స్వామిని అనుమానించడం మొదలు పెడతారు. కాని "ఒక్కమగాడు" అనబడే ముసలివాడు తానే ఈ శిక్షలను అమలుచేస్తున్నానని చెబుతుంటాడు. స్వామికి, ఒక్క మగాడికి పోలికలుంటాయి
నావూరు పల్లి

నావూరు పల్లి, శ్రీ పొట్టి శ్రీరాములు నెల్లూరు జిల్లా, పొదలకూరు మండలానికి చెందిన రెవెన్యూయేతర గ్రామం..
ఆలమూరు, అనంతపురం

(ప్రస్తుతం ఈ పేజీ ఖాళీగా ఉంది)
హంపాపురం

హంపాపురం, అనంతపురం జిల్లా, రాప్తాడు మండలానికి చెందిన గ్రామం. ఇది మండల కేంద్రమైన రాప్తాడు నుండి 7 కి. మీ. దూరం లోను, సమీప పట్టణమైన అనంతపురం నుండి 16 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 524 ఇళ్లతో, 2187 జనాభాతో 2318 హెక్టార్లలో విస్తరించి ఉంది. గ్రామంలో మగవారి సంఖ్య 1137, ఆడవారి సంఖ్య 1050. షెడ్యూల్డ్ కులాల సంఖ్య 370 కాగా షెడ్యూల్డ్ తెగల సంఖ్య 1. గ్రామం యొక్క జనగణన లొకేషన్ కోడ్ 595103. గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రైవేటు ఇంజనీరింగ్ కళాశాల ఉంది
బొమ్మేపర్తి

బొమ్మేపర్తి,ఆంధ్రప్రదేశ్ రాష్ట్రం, అనంతపురం జిల్లా, రాప్తాడు మండలానికి చెందిన గ్రామం. ఇది మండల కేంద్రమైన రాప్తాడు నుండి 6 కి. మీ. దూరం లోను, సమీప పట్టణమైన అనంతపురం నుండి 15 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 356 ఇళ్లతో, 1492 జనాభాతో 1486 హెక్టార్లలో విస్తరించి ఉంది. గ్రామంలో మగవారి సంఖ్య 782, ఆడవారి సంఖ్య 710. షెడ్యూల్డ్ కులాల సంఖ్య 247 కాగా షెడ్యూల్డ్ తెగల సంఖ్య 14. గ్రామం యొక్క జనగణన లొకేషన్ కోడ్ 595100. గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు, సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల, రాప్తాడులో ఉన్నాయి
తెలుగు వికీపీడియా

బోస్టన్ నగరంలో సమాచార సాంకేతిక నిపుణుడిగా పనిచేస్తున్న వెన్న నాగార్జున తెలుగు వీకీపీడియాకు శ్రీకారం చుట్టాడు. ఈయన రూపొందించిన పద్మ అనే లిప్యాంతరీకరణ పరికరం (ఇది ఇంగ్లీషు కీబోర్డ్ తో తెలుగు వ్రాసే తెలుగు భాషా అనువాద పరికరం) నెట్ లో తెలుగు సమాచార అభివృద్ధికి ఒక మైలురాయి. ఇది క్రమంగా తెలుగు భాషాభిమానులను విశేషంగా ఆకర్షించింది. పద్మ అనే లిప్యంతరీకరణ పరికరం సృష్టితో వెలుగులోకి వచ్చిన నాగార్జునకి వికీ నిర్వాహకులలో ఒకరైన విలియంసన్ పంపిన విద్యుల్లేఖ (టపా) తెలుగు వికీపీడియా ఆవిర్భావానికి నాంది పలికింది. ఆసక్తి ఉండి నిర్వహిస్తామని నమ్మకం ఉంటే తెలుగు వికీపీడియాను రూపొందించి ఇస్తామని దాని సారాంశం. దానిని సవాలుగా తీసుకొని నాగార్జున అనుకూలంగా స్పందించాడు. ఈ విధంగా తెవికీ 2003 డిసెంబరు 10న ఆవిర్భవించింది. తెలుగు వికీపీడియా మొదటి చిహ్నాన్ని (లోగోని) రూపొందించిన ఘనత ఆయనదే. 2003 డిసెంబరులో ఆరంభించిన తెవికీలో 2004 ఆగస్టు వరకూ ఒక్క వ్యాసం కూడా నమోదు కాలేదు. తన తరువాతి ప్రయత్నాలలో ఒక భాగంగా నాగార్జున రచ్చబండ వంటి తెలుగు సమాచార సమూహములలో ప్రచారం చేయడం ప్రారంభించాడు. ఆయన ప్రయత్నం సక్రమ ఫలితాలను ఇవ్వడం ప్రారంభించింది. రావు వేమూరి, మిచిగాన్ విశ్వవిద్యాలయంలో ఆచార్యులుగా బాధ్యతను నిర్వహిస్తున్న కట్టా మూర్తి లాంటి విద్యాధికులు స్పందించారు
చినబాడం

చినబాడం, శ్రీకాకుళం జిల్లా, పలాస మండలానికి చెందిన గ్రామం.. ఈ గ్రామం పలాస మండలంలోని చాలా వరకు అక్షరాస్యులు గల గ్రామం. గ్రామ జనాభా 1500 నుంచి 2000 వరకు ఉంటుంది.
ఆంపియర్

ఏంపియర్ (ఆంగ్లం: Ampere) విద్యుత్ ప్రవాహం ఎంతుందో చెప్పడానికి వాడే కొలమానం. అంతర్జాతీయ ప్రామాణిక కొలమానాల వ్యవస్థలో ఉన్న ఏడు మౌలిక కొలతాంశాలలో ఏంపియర్‌ ఒకటి. దీనికి విద్యుత్‌గతిశాస్త్రం యొక్క పితామహుడనదగ్గ ఆండ్రే-మరీ ఏంపియర్‌ (1775-1836) అనే ఫ్రాంసు దేశపు శాస్త్రవేత్త పేరు పెట్టేరు. ఈ ఏంపియర్‌ని I అనే ఇంగ్లీషు అక్షరంతో సూచించాలని ఒక ఒడంబడిక ఉంది. ఒక ఏంపియర్‌ ఎంతుంటుందో నిర్వచించి చెప్పడానికి సాధారణంగా ఈ దిగువ చూపిన సమీకరణాన్ని వాడతారు. అనగా, ఒక సెకండు వ్యవధిలో ఒక కూలుంబు ప్రాప్తికి ఛార్జి ప్రవహిస్తే దానికి ఒక ఏంపియర్‌ అంటారు. ఇప్పుడు ఛార్జి అంటే ఏమిటో తెలియాలి కదా. విద్యుత్‌ ఆవేశాన్ని ఛార్జి అంటారు. ఇది ఒక మౌలికమైన భావం. ఉదాహరణకి నీరు ఎంతుందో ఎలా కొలుస్తాం? ఒక బాల్చీడో, ఒక గేలనో, ఒక సీసాడో, ఒక నీటిబొట్టో అని కొలుస్తాం కదా. ఇక్కడ, ఈ ఉపమానంలో, నీటిబొట్టు అన్నిటికంటే చిన్నది. అలాగే అతి చిన్నదయిన విద్యుదావేశం ఒక ఎలక్‌ట్రానుకి కాని, ఒక ప్రోటానుకి కాని ఉంటుంది
అధికార భాష

ఒక ప్రాంతంలో అధిక శాతం ప్రజలు మాట్లాడే భాషను అనుసరించి ప్రభుత్వాలు ఆ భాషను ఆ ప్రాంతానికి అధికార భాషగా నిర్ణయిస్తాయి. అనగా, భారతదేశానికి 22 అధికార భాషలు ఉన్నాయి అలాగే భారత ప్రభుత్వం అధికార అవసరాల కొరకు హిందీని, ఆంగ్లంన్ని వాడుతున్నారు. తెలుగు రాష్ట్రాలకు తెలుగు అధికార భాష. ఒక భాషని అధికార భాషగా నిర్ణయంచిన తర్వాత ఆయా ప్రభుత్వాలు అన్ని విధాలా ఆ భాషను అభివృద్ధి చేయాల్సి ఉంటుంది. అన్ని ప్రభుత్వ కార్యకలాపాల్లో సాధ్యమైనంతవరకూ ఆ భాషనే ఉపయోగించాలి.ఆంధ్రప్రదేశ్ ప్రభుత్వం 1966 మే 14 న అధికారభాషా చట్టం చేసింది. 1974 మార్చి 19న అధికారభాషా సంఘాన్ని ఏర్పరిచింది.
దమ్మాయిగూడ

దమ్మాయిగూడ, తెలంగాణ రాష్ట్రం, మేడ్చల్ జిల్లా, అల్వాల్ మండలానికి చెందిన గ్రామం. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న దమ్మాయిగూడ పురపాలకసంఘంగా ఏర్పడింది. జవహర్‌నగర్ 5 కి.మీ. చీర్యాల్ 5 కి.మీ. పర్వతపూర్ 7 కి.మీ.యాద్గార్‌పల్లి 7 కి.మీ. తూముకుంట 8 కి.మీ దూరంలో ఉన్నాయి
కొఠాలపర్రు

కొఠాలపర్రు, పశ్చిమ గోదావరి జిల్లా, పెనుగొండ మండలానికి చెందిన గ్రామం.ఇది మండల కేంద్రమైన పెనుగొండ నుండి 10 కి. మీ. దూరం లోను, సమీప పట్టణమైన తణుకు నుండి 24 కి. మీ. దూరంలోనూ ఉంది. సిద్దాంతం నుండి గోదావరి గట్టు మీదుగా 4 కిలోమీటర్ల దూరంలో ఉంది. కుఠారం అనగా గొడ్డలి. అడవిగా ఉన్న ఈ ప్రాంతం కేశవుని ఆలయ నిర్మాణం తర్వాత ఊరుగా మారింది. గొడ్డళ్ళతో నరికి బాగుచేయగా ఏర్పడిన పురం కనుక కుఠారపర్రుగా ఆ గ్రామానికి పేరొచ్చిందని చెబుతారు. క్రమేణా కొఠాలపర్రు అనడం వాడుకగా మారింది. ఈ గ్రామం వశిష్టా నదీ తీరంలో ఉంది
జర్జపుపేట

(ప్రస్తుతం ఈ పేజీ ఖాళీగా ఉంది)
నరసింహ నాయుడు

బి.గోపాల్ దర్శకత్వంలో వచ్చిన ఈ చిత్రం 72 సంవత్సరాల తెలుగు సినీ చరిత్రలో తొలిసారిగా 105 కేంద్రాలలో శతదినోత్సవం జరుపుకుని రికార్డు సృష్టించింది. ఈ చిత్రం విజయవంతమవడంతో తెలుగు కథానాయకులందరూ ఫ్యాక్షన్ బాట పట్టారు. దగ్గర దగ్గర ఐదు సంవత్సరాలు ఫ్యాక్షన్ చిత్రాలు తెరను ముంచెత్తాయి. ఈ చిత్రం తెలుగు సినీ చరిత్రలో ఒక సరికొత్త ట్రెండ్ కు శ్రీకారం చుట్టింది.
కె.ఎస్.ఆర్.దాస్

కె.ఎస్.ఆర్.దాస్ జనవరి 5, 1936 - జూన్ 8, 2012 తెలుగు, కన్నడ సినిమా దర్శకుడు. ఈయన యాక్షన్, క్రైమ్ చితాలు తీయడంలో సిద్ధహస్తుడు. మోసగాళ్ళకు మోసగాడు, యుగంధర్ లాంటి యాక్షన్ చిత్రాలకు ఈయనే దర్శకుడు. నెల్లూరు జిల్లా వెంకటగిరిలో జనవరి 5, 1936లో పుట్టిన కొండా సుబ్బరామ్‌దాస్‌ వివాహం 1964లో నాగమణీదేవితో జరిగింది. వీరికి ఇద్దరు ఆడపిల్లలు, ఒక మగ పిల్లవాడు. 1966లో ఆయన లోగుట్టు పెరుమాళ్ళకెరుక తో దర్శకత్వం ప్రారంభించారు. అక్కడి నుంచి మొత్తం 99 చిత్రాలు తీశారు. దర్శకత్వంలోకి రాక ముందు భావనారాయణ గారి దగ్గర ఎడిటింగ్ విభాగంలో పనిచేశారు. స్పీడ్‌గా తీసే ఎడిటర్‌గా, గొప్ప డైరెక్టర్‌గా పేరు తెచ్చుకున్నారు
తాతినేని రామారావు

తాతినేని రామారావు (10నవంబర్1938 - 2022 ఏప్రిల్ 20)(ఆంగ్లం:Tatineni Ramarao) తెలుగు, హిందీ సినిమాల దర్శకుడు. ఎన్.టి.రామారావు నటించిన యమగోల చిత్రానికి ఈయనే దర్శకుడు. రామారావు 10నవంబర్1938లో కృష్ణా జిల్లా, కపిలేశ్వరపురంలో జన్మించాడు. ఈయన టి.రామారావుగా సుపరిచితులు. రామారావు గారు హిందీ,తెలుగు సినిమాలను 1966, 2000 మధ్య 65 వరకు దర్శకత్వం వహించారు. ఆయన తన సినీ ప్రస్థానాన్ని 1950లలో సహాయ దర్శకునిగా తన కజిన్ అయిన టి.ప్రకాశరావు, కోటయ్య ప్రత్యాగాత్మ వారి వద్ద ప్రారంభించారు. తెలుగులో 1966లో నవరాత్రి చిత్రంతో దర్శకునిగా ప్రారంభించారు. తాతినేని రామారావు అనారోగ్యంతో బాధపడుతూ చెన్నైలోని శ్రీరామచంద్ర మెడికల్ కళాశాల ఆసుపత్రిలో చికిత్స పొందుతూ 2022 ఏప్రిల్ 19న అర్ధరాత్రి దాటిన తర్వాత కన్నుమూసారు
మాతాజీ నిర్మలాదేవి

మాతాజీ నిర్మలాదేవి (జననం 1923 మార్చి 21 - 2011 ఫిబ్రవరి 23) సహజ యోగ ఉపాసకురాలు. యోగం వ్యాప్తికి విశేషకృషి చేసింది. యోగం అంటే యోగాసనాలు, ప్రాణాయామం మాత్రమే కాదని, యోగం అంటే మనం విశ్వసించే సర్వవ్యాపితుడైన భగవంతునితో అనుసంధానం చేసుకోవడమనే వాదనను సమర్థవంతంగా వినిపించి ఆమె అందరినీ ఒప్పించింది. ఇదే విశ్వ నిర్మల ధర్మం అని ఆమె చాటిచెప్పింది. దీనికి ఉపయుక్తం అయిన సహజయోగ గురించి ప్రజల్లో అవగాహన కలిగించడానికి, భారతదేశంతో పాటు, దాదాపు 120 దేశాల్లో పర్యటించింది. ఒకప్పుడు మహారాష్ట్రలో ఉన్న చింద్వారాలో, ప్రస్తుతం మధ్య ప్రదేశ్ రాష్ట్రంలో ఉన్నది, ఆమె ఒక క్రైస్తవ కుటుంబంలో జన్మించింది. పగలు, రాత్రి రెండు సమానంగా ఉండే రోజు, అది 1923 మార్చి 21న మధ్యాహ్నం 12గంటలకు ఆమె పుట్టింది. ఆమె ముఖకవళికలను బట్టి మహాత్మాగాంధీ ముద్దుగా 'నేపాలి' అని పిలిచేవాడు. స్వాతంత్ర్య పోరాట సమయంలో తరచు ఆమె తల్లిదండ్రులను బ్రిటీష్ వారు జైల్లో పెట్టినపుడు కుటుంబ బాధ్యతను తమ కుటుంబంలోని చిన్నదైన నిర్మలకు మాత్రమే అప్పగించేవారు. అందుకు కారణం ఆమె మిగతా కుటుంబ సభ్యుల కంటే ఎక్కువగా భాధ్యతాయుతంగా ఉండడమే.[ఆధారం చూపాలి] మహాత్మాగాంధీ నాయకత్వంలో భారతదేశ స్వాతంత్ర్య పోరాటయోధుడు పి.కె
కందులవారిపాలెం

కందులవారిపాలెం, పల్నాడు జిల్లా, సత్తెనపల్లి మండలానికి చెందిన రెవెన్యూయేతర గ్రామం.
యహ్యా ప్రవక్త

యహ్యా ఇబ్న్ జకరియ ( يحيى ابن زكريا) ఒక ఇస్లామీయ ప్రవక్త. బైబిల్ లో ఇతని పేరు జాన్ ద బాప్టిస్ట్. ఇస్లామీయ ధార్మికగ్రంధము ఖురాన్ ప్రకారము అల్లాహ్ యహ్యాను పరిశుద్ధమైన ప్రవక్త, ఈసా అవతరించుటకు మార్గమును సుగమంచేసిన ప్రవక్తగా వర్ణించాడు. ఖురాన్ ప్రకారం యహ్యా జక్రియా కుమారుడు. యహ్యా బాల్యమునుండే పరిశుధ్ధిడిగాను అల్లాహ్ పట్ల విధేయుడిగాను వుండేవాడు. యహ్యా సత్యసంధుడు, అమిత గౌరవంతుడు. అతడు అల్లాహ్ ఆదేశాలను ప్రజలవద్దకు చేరవేశాడు. జాఫర్ అబిసీనియాకు వలస వెళ్ళినపుడు రాజుకు యహ్యాకథను వర్ణించాడు.. యహ్యాను ముస్లిములేగాక క్రైస్తవులుగూడా అమితంగా గౌరవిస్తారు. ఇస్లామీయ చరిత్రకారుడు అల్-బెరూని ప్రకారం యహ్యావర్థంతిరోజున పెద్దయెత్తున నివాళులర్పిస్తారు. డెమాస్కస్ లోగల యహ్యా సమాధిని నేటికినీ వేలాదిమంది దర్శిస్తారు
తుక్కుగూడ

తుక్కుగూడ, భారతదేశంలోని తెలంగాణలోని రంగారెడ్డి జిల్లాలోని పురపాలక సంఘం. ఇది మహేశ్వరం మండల పరిధిలో ఉంది.ఇది హైదరాబాద్ నుండి 27 కిలోమీటర్లు దూరంలో ఉంది. హైదరాబాద్ బాహ్య వలయ రహదారి ప్రధాన కూడలి ఈ గ్రామం ద్వారా వెళుతుంది. ఈ పట్టణంకు 7 కి.మీ. దూరంలో రాజీవ్ గాంధీ అంతర్జాతీయ విమానాశ్రయం ఉంది.పట్టణంలో అయ్యప్ప ఆలయం ఉంది. 2011 జనాభా లెక్కల ప్రకారం పట్టణ జనాభా సుమారు 5000 నుండి 8000 మంది లోపు ఇక్కడ నివసిస్తున్నారు.పిన్‌కోడ్ 501359 తుక్కుగూడ పురపాలక సంఘం హోదా కలిగిన పట్టణం.పట్టణ జనాభా మొత్తం 19182. ఇది చేవెళ్ల లోక్‌సభ నియోజక వర్గం, మహేశ్వరం శాసనసభ నియోజక వర్గం పరిధికి చెందింది
వార్త (పత్రిక)

తెలుగు జాతీయ దినపత్రిక వార్త తెలుగు దినపత్రిక. దీనిని 1996లో సంపాదకులు ఎ.బి.కె.ప్రసాద్నేతృత్వంలో హైదరాబాదుకు చెందిన పారిశ్రామికవేత్త గిరీష్ సంఘీ సోదరుల యాజమాన్యంలో ప్రారంభంలోనే హైదరాబాదు, విజయవాడ, విశాఖపట్నం, కర్నూలు, కరీంనగర్, మహబూబ్ నగర్, ఖమ్మం, నెల్లూరు, నల్గొండ మొత్తం తొమ్మిది కేంద్రాలనుండి ప్రచురితమైంది. తరువాత 19కేంద్రాలకు విస్తరించింది. ఎ.బి.కె.ప్రసాద్ సంపాదకత్వం నుంచి తప్పుకొన్న తరువాత కె.రామచంద్రమూర్తిని ఎడిటర్ గా నియమించారు. రామచంద్రమూర్తి 2002 సంవత్సరంలో రాజీనామా చేసి ఆంధ్రజ్యోతి సంపాదకుడుగా వెళ్ళిపోయినప్పుడు టంకశాల అశోక్ తెలుగు వార్త సంపాదకత్వ బాధ్యతలను స్వీకరించారు
ఆంధ్రజ్యోతి

ఆంధ్రజ్యోతి ఒక తెలుగు దినపత్రిక. సంపాదకుడు, హేతువాది అయిన నార్ల వెంకటేశ్వరరావు, ఔత్సాహిక పారిశ్రామికవేత్త కె.యల్.ఎన్.ప్రసాద్ మరికొందరు మిత్రులతో కలసి 1960 జూలై 1న ఈ పత్రికను విజయవాడలో ప్రారంభించారు. 2000లో ప్రచురణ నిలిచిపోయింది. 2002 లో కొత్త యాజమాన్యంతో వేమూరి రాధాకృష్ణ సారథ్యంలో తిరిగి ప్రచురణ మొదలైంది. ఈ పత్రికకు అనుబంధంగా నవ్య వారపత్రిక, ఆంధ్రజ్యోతి జర్నలిజం పాఠశాల, ఎబిఎన్ ఆంధ్రజ్యోతి టివి ఛానల్ నడుపబడుతున్నాయి. సంపాదకుడు, హేతువాది అయిన నార్ల వెంకటేశ్వరరావు, ఔత్సాహిక పారిశ్రామికవేత్త కె.యల్.ఎన్.ప్రసాద్ మరికొందరు మిత్రులతో కలసి ఆంధ్రా ప్రింటర్స్ లిమిటెడ్ పక్షాన1960 జూలై 1న ఈ పత్రికను విజయవాడలో ప్రారంభించారు
ఆంధ్రప్రభ

ఆంధ్రప్రభ ఒక తెలుగు దిన పత్రిక. దీనిని 1938 ఆగష్టు 15న ఇండియన్ ఎక్స్ ప్రెస్ యజమాని రామనాథ్ గోయంకా మద్రాసులో ప్రారంభించాడు. అప్పుడు ఖాసా సుబ్బారావు సంపాదకుడిగా ఉన్నాడు. అతని తరువాత న్యాపతి నారాయణమూర్తి సంపాదకుడైనాడు. 1942లో నార్ల వెంకటేశ్వరరావు సంపాదకత్వ బాధ్యతలు స్వీకరించి సుమారు 16 సంవత్సరాలు పనిచేశాడు. కొంతకాలం విద్వాన్ విశ్వం సంపాదకునిగా వున్నాడు. 1958-59లో కార్మిక వివాదం కారణంగా పత్రిక యాజమాన్యం లాకౌట్ ప్రకటించింది. నార్ల వెంకటేశ్వర రావు సంపాదకత్వానికి రాజీనామా చేశాడు. యాజమాన్యం మారడానికి ముందు సుమారు దశాబ్దకాలం వి. వాసుదేవ దీక్షితులు సంపాదకుడిగా పనిచేశాడు. పొత్తూరి వేంకటేశ్వరరావు 1977 మే 5 న హైదరాబాదు సంచిక స్థానిక ముద్రణ ప్రారంభపు తొలి స్థానిక సంపాదకుడుగా చేరి 1980 వరకు పనిచేశాడు. ఆ తరువాత కొంతకాలం ఆంధ్రప్రభ సచిత్ర వారపత్రిక ఎడిటర్ గా పనిచేసి మరల 1983 లో మరల దినపత్రిక ఎడిటర్ పదవి చేపట్టి, 1991 జూన్ 6 న పదవీ విరమణ చేశాడు
దీనదయాళ్ ఉపాధ్యాయ

దీనదయాళ్ ఉపాధ్యాయ (Hindi: पण्डित दीनदयाल उपाध्याय) రాష్ట్రీయ స్వయంసేవక్ సంఘ్ మాజీ అధ్యక్షుడు, భారతీయ జనతా పార్టీ హైందవ రాష్ట్రం సిద్దాంతకర్త. పండిట్ దీనదయాళ్ ఉపాధ్యాయ 1916 సెప్టెంబర్ 25న ఉత్తర ప్రదేశ్‌ లోని మధుర దగ్గర 'నగ్ల చంద్రభాన్' అనే గ్రామంలో జన్మించారు. 1937లో మొదటి కొద్దిమంది స్వయంసేవకులలో ఒకరిగా చేరి ప్రాదేశిక సహ ప్రచారక్ స్థాయికి ఎదిగారు. 1952లో భారతీయ జన సంఘ్లో చేరి ఉపాధ్యక్షుడిగా నియమితులయ్యాడు. 1967లో జన సంఘ్ అధ్యక్ష పదవి చేపట్టేవరకు ఆ పదవిలో కొనసాగారు. శ్యామ్‌ ప్రసాద్‌ ముఖర్జీ మరణంతరము పార్టీ బాధ్యతలు భుజానవేసుకొని విజయపథంలో నడిపించారు. అలాగే ఆర్.ఎస్.ఎస్ వారపత్రిక పాంచజన్య, లక్నొ దినపత్రిక 'స్వదేశ్'లకు సంపాదకీయులుగా వ్యవహరించారు. భారతీయ జనతా పార్టీ హైందవ రాష్ట్రం సిద్దాంతానికి పునాదిగా చెప్పబడే ఏకాత్మతా మానవతా వాదం, శంకరాచార్య జీవిత చరిత్ర వంటి పుస్తకాలు, హిందీలో 'చంద్రగుప్త మౌర్య' నాటకం, మరాఠీ నుండి ఆర్.ఎస్.ఎస్ వ్యవస్థాపకులు డా
కామరాజుపేట

కామరాజుపేట , తూర్పు గోదావరి జిల్లా, గోకవరం మండలానికి చెందిన గ్రామం. ఇరవయ్యో శతాబ్దపు ప్రారంభంలో కామరాజుగారనే జమీందారు ఏర్పరచిన పల్లె ఈ కామరాజుపేట అని చెబుతారు. ఇది కొత్తపల్లికి జంట పల్లె. గోకవరంనకు ఐదు మైళ్ళ దూరంలో ఉంది.మధ్యలో దొంగ ఏరు దాటి వెళ్ళాలి. ఇప్పుడు వంతెన వుంది గాని, 1970 ల వరకు ఈ వంతెన సదుపాయమే వుండేది కాదు. ఇప్పటికీ సినిమాలకీ, బట్టలకీ గోకవరానికి వెళ్ళటం ఈ పల్లెకు అలవాటు.
మున్నంగివారిపాలెం

మున్నంగివారిపాలెం, బాపట్ల జిల్లా, యద్దనపూడి మండలానికి చెందిన రెవెన్యూయేతర గ్రామం. ఈ గ్రామం జాగర్లమూడికి రెండు కిలోమీటర్ల దూరంలో ఉంది. రవాణాసౌకర్యాలు బాగా లేవు. మార్టూరు లేక పర్చూరు నుండి ఆటోలో చేరుకోవాలి.ఈ కుగ్రామం జనాభా 250 మంది. చెరుకూరి నాగేశ్వరరావు ప్రస్తుత గ్రామ సర్పంచిగా ఉన్నారు. ఈ కుగ్రామం, వ్యవసాయ రంగంతో పాటుగా విద్యా, వ్యాపార, ఉద్యోగ రంగాలలో అబివృద్ధి చెందినదనుటలో సందేహం లేదు. విదేశాలలో కూడా ఈ గ్రామ వాసులు ఉద్యోగ, వ్యాపార రంగాలలో రాణిస్తున్నారు. ఈ గ్రామం నుండి పలువురు ఆఫ్రికా ఖండంలోని ఉగాండాకు వ్యాపార నిమిత్తం తరలి వెళ్ళినారు. అందులో మాజీ సర్పంచి శ్రీ మున్నంగి బ్రహ్మారెడ్డి కుమారులు శ్రీ మున్నంగి సీతారామిరెడ్డి, మహేశ్వరరెడ్డి కూడా ఉన్నారు. దశాబ్దాల క్రితం వెళ్ళిన వీరిరువురూ, గ్రామాభివృద్ధికి ఆర్థిక సాయం అందించారు. గ్రామస్తుల దాహార్తి తీర్చేటందుకు మూడు సంవత్సరాల క్రితం, 25 లక్షల రూపాయలతో మంజూరయిన పైలట్ ప్రాజెక్టుకు, ప్రజల భాగస్వామ్యం క్రింద 4 లక్షల రూపాయలు, వారిద్దరూ సమకూర్చారు
ఈటీవీ

ఈటీవి (ఈనాడు టెలివిజన్) ఉషోదయా ఎంటర్ ప్రైజస్ అధినేత రామోజీరావు స్థాపించాడు. దీనిని తెలుగు భాషలో మొదటి ఛానల్ ను ప్రారంభించాడు. తరువాత వేర్వేరు జాతీయ భాషలలో కూడా ఇతర చానళ్లను ప్రారంభించారు. కొంతకాలం తరువాత, ఇతర భాషా ఛానళ్లను విక్రయించి, తెలుగు భాషే ప్రధానంగా టెలివిజన్ కార్యక్రమాలు కొనసాగిస్తున్నారు. ఈటీవీని ఆగస్టు 27, 1995 లో తెలుగు నాట అత్యధిక సర్క్యులేషన్ కలిగిన పత్రికల్లో ఒకటైన ఈనాడు దినపత్రిక అధినేత రామోజీరావు ప్రారంభించాడు. మొదట్లో 18 గంటల పాటు వినోదం, ఇంకా సినిమా ఆధారిత కార్యక్రమాలతో ప్రారంభమైంది. మొదట్లో పిల్లల కోసం శభాష్ టిన్ టిన్ (ది అడ్వెంచర్స్ ఆఫ్ టిన్ టిన్ కి అనువాదం), బాబోయ్ డెన్నిస్ (డెన్నిస్ ది మెనేస్ అనే 1986 నాటి కామిక్స్), సినిమాల ఆధారంగా సినిమా క్విజ్, సినీమసాలా, నటుడు నూతన్ ప్రసాద్ సమంవయకర్తగా హ్యాట్సాఫ్ లాంటి కార్యక్రమాలు, పిల్లల కోసం మాస్టర్ మైండ్స్ అనే క్విజ్ కార్యక్రమం, మహిళల కోసం వసుంధర, చిట్టి చిట్కాలు, ఘుమఘుమలు లాంటి కార్యక్రమాలు ప్రసారం చేసేది. పద్మావతి కళ్యాణం రావోయి చందమామ గువ్వా గోరింక మనసంతా నువ్వే రంగుల రత్నం సద్గురు సాయి మౌన పోరాటం మనసు మమత నా పేరు మీనాక్షి. అనుపల్లవి పెళ్లి పుస్తకం మా అత్త బంగారం
వైరస్ వ్యాధులు

వైరస్లు (విషజీవాంశాలు) జీవకణాలలో వృద్ధిచెందే జీవం లేని అంశాలు. ఇవి జీవులకు విషం వలె అనారోగ్యము కలిగించగలవు. వీటిలో జీవరాశులలో వలె జీవనక్రియలు జరుగవు. ఇవి వీటంతట ఇవి మనజాలవు. వీటంతట ఇవి ప్రత్యుత్పత్తి చెందలేవు. ఇవి జీవులు కాకపోయినా జీవంతో ముడిపడిన భాగాలు. వైరస్ పదం లాటిన్ నుండి పుట్టినపదం, సంస్కృతపదం విషం (विषम्) తోను, అవేష్టి భాషలో ‘విషం’ తోను సంబంధం కలిగి విషం అనే అర్థం స్ఫురిస్తుంది. ఇవి ప్రోటీన్ పూత లోపల రైబోజ్ న్యూక్లియక్ ఆమ్లము (ఆర్.ఎన్.ఏ) లేక డీఆక్సీ రైబోజ్ న్యూక్లియక్ ఆమ్లము (డి.ఎన్.ఏ) అను జన్యుపదార్ధాలతో తయారు చేయబడతాయి
రాష్ట్రం

రాష్ట్రం దేశ పరిపాలన విభాగం. ఇతర ప్రధాన పరిపాలన విభాగాలు కేంద్రపాలిత ప్రాంతాలు. ప్రతి రాష్ట్రానికి రాజ్యాంగం ప్రకారం, శాసన వ్యవస్థ, పరిపాలనా వ్యవస్థ, న్యాయ వ్యవస్థ వుంటాయి. భారతదేశాన్ని 28 రాష్ట్రాలు, 8 కేంద్రపాలిత ప్రాంతాలుగా విభజించారు. భారత రాజ్యాంగం ప్రకారం రాష్ట్రం రాజ్యాంగంలోని మూడవ భాగం ప్రాథమిక హక్కులతో వ్యవహరిస్తుంది. ఇవి శాసనసభ, కార్యనిర్వాహక, న్యాయవ్యవస్థ అధికారంపై పరిమితి, ఈ భాగాన్ని ఎవరూ ఆక్రమించలేరు. ఈ హక్కుల పరిధిని, ఆర్టికల్ 32 కింద పరిహారం యొక్క పరిధిని నిర్వచించడానికి రాజ్యాంగ తయారీదారులు ప్రారంభంలో “రాష్ట్రం”ను "భారత ప్రభుత్వం, భారత పార్లమెంట్, ప్రతి రాష్ట్రం, శాసనసభ, భారతదేశ భూభాగంలో, భారత ప్రభుత్వ నియంత్రణలో ఉన్న అన్ని స్థానిక ఇతర అధికారం" గల ప్రాంతం అని వివరించబడింది. భారత రాజ్యాంగంలోని ఆర్టికల్ 12 ప్రకారం మూడవ భాగం ప్రాథమిక హక్కుల సుదీర్ఘ జాబితాను కలిగి ఉంది. ఇది ఆర్టికల్ 12 నుండి ఆర్టికల్ 35 వరకు మొదలవుతుంది. ప్రాథమిక హక్కులను కలిగి ఉండటం వెనుక ఉన్న ఉద్దేశం, న్యాయమైన సమాజాన్ని కలిగి ఉండవలసిన అవసరాన్ని కలిగి ఉంటుంది. అంటే ఇక్కడ ఆ దేశం క్రూరత్వం ద్వారా కాకుండా చట్టంచే పరిపాలించబడుతుందని భావించవచ్చును. కార్యనిర్వాహకుడు, చట్టం వ్యాఖ్యాత ఒకే వ్యక్తి పాలనలో పౌరులలో చివరకు ఆగ్రహానికి దారితీస్తుంది
రేమల్లె

రేమల్లె కృష్ణా జిల్లా, బాపులపాడు మండలం లోని గ్రామం. ఇది మండల కేంద్రమైన బాపులపాడు నుండి 6 కి. మీ. దూరం లోను, సమీప పట్టణమైన ఏలూరు నుండి 25 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1022 ఇళ్లతో, 3779 జనాభాతో 1223 హెక్టార్లలో విస్తరించి ఉంది. గ్రామంలో మగవారి సంఖ్య 1915, ఆడవారి సంఖ్య 1864. షెడ్యూల్డ్ కులాల సంఖ్య 1686 కాగా షెడ్యూల్డ్ తెగల సంఖ్య 206. గ్రామ జనగణన లొకేషన్ కోడ్ 589081. హనుమాన్ జంక్షన్ నుండి నూజివీడు చేరుకునే బస్సు గ్రామం గుండా వెళ్తుంది. హనుమాన్ జంక్షన్ నుండి, నూజివీడు నుండి ఆటోలు కూడా ఉన్నాయి
మోమిన్ ఖాన్ మోమిన్

మోమిన్ ఖాన్ మోమిన్ ( Moʾmin Xān Moʾmin ; 1800- 1852 మే 14) ఉర్దూ గజల్స్‌కు ప్రసిద్ధి చెందిన మొఘల్ శకపు చివరి కవి. గాలిబ్, జౌక్ ల సమకాలీనుడు. అజ్ఞాత కవి. "మోమిన్" ఇతని కలం పేరు. ఇతని సమాధి ఢిల్లీలోని మౌలానా ఆజాద్ మెడికల్ కాలేజీలోని మెహదియాన్ శ్మశానవాటికలో ఉంది. మోమిన్ ఖాన్ 'మోమిన్' ఢిల్లీలో కాశ్మీరీ మూలానికి చెందిన ముస్లిం కుటుంబంలో జన్మించాడు. ఇతని తండ్రి, గులాం నబీ ఖాన్, హకీమ్ (సాంప్రదాయ/ యునానీ వైద్యుడు). మోమిన్ ఖాన్ చిన్న వయస్సు నుండే కుటుంబ వృత్తిలో శిక్షణ పొంది హకీమ్ అయ్యాడు. దీని వల్ల ఇతడిని తరచుగా సమకాలీన వర్గాలలో "హకీమ్ ఖాన్" అని పిలిచేవారు. హకీమ్ అనేది వైద్యుడికి ఉర్దూ పదం. అయినప్పటికీ, ఇతను కవిత్వం వైపు మొగ్గు చూపాడు. తక్కువ సమయంలోనే ఇతడు నిష్ణాతుడైన కవిగా పేరు పొందాడు
బొదసకుర్రు దొడ్డవరం

(ప్రస్తుతం ఈ పేజీ ఖాళీగా ఉంది)
అవతరించిన గ్రంధాలు

అవతరింపబడ్డ గ్రంథాలు ఇస్లామీయ ధర్మశాస్త్రమైన ఖురాన్ ప్రకారం పరమేశ్వరుడు అల్లాహ్ ప్రముఖమైన నాలుగు ధార్మికగ్రంథాలను, సహీఫాలను తన ప్రవక్తలపై అవతరింపజేశాడు. ప్రముఖమైన నాలుగు గ్రంథాలు ఈ గ్రంథములు గాక అనేక సహీఫాలు (నిబంధనలు, గ్రంథాలు) అనేక ప్రవక్తలపై ప్రకటింపబడినవి.
రుద్రవరం (కర్నూలు మండలం)

రుద్రవరం, కర్నూలు జిల్లా, కర్నూలు మండలానికి చెందిన గ్రామం. రుద్రవరం అసలు పేరు పడిదెంపాడు కానీ ఇక్కడి వారి భూమి లెక్కలోను, రేషన్ కార్డ్ లలో రుద్రవరం అను పాఠశాల లెక్కలలో పడిదెంపాడు అని ఉంటుంది. 2009 లో వచ్చిన వరదలతో ఇ గ్రామం చాల వరకు దెబ్బతింది.ఇది మండల కేంద్రమైన కర్నూలు నుండి 8 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 1535 ఇళ్లతో, 7150 జనాభాతో 2633 హెక్టార్లలో విస్తరించి ఉంది. గ్రామంలో మగవారి సంఖ్య 3656, ఆడవారి సంఖ్య 3494. షెడ్యూల్డ్ కులాల సంఖ్య 2415 కాగా షెడ్యూల్డ్ తెగల సంఖ్య 252. గ్రామ జనగణన లొకేషన్ కోడ్ 593915. గ్రామంలో ప్రభుత్వ ప్రాథమిక పాఠశాలలు ఐదు, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాలలు రెండు ఉన్నాయి. ఒక ప్రభుత్వ జూనియర్ కళాశాల ఉంది
ఆలీసాగర్

(ప్రస్తుతం ఈ పేజీ ఖాళీగా ఉంది)
ఎ.కోదండరామిరెడ్డి

ఎ. కోదండరామిరెడ్డి ఒక తెలుగు చలనచిత్ర దర్శకుడు. దర్శకునిగా ఇతని తొలిచిత్రం సంధ్య (1980). హిందీ చిత్రం తపస్య ఆధారంగా ఈ సినిమాను తీసారు. ఇది కుటుంబచిత్రంగా ఓ మాదిరిగా విజయవంతమైంది. దానితో చాలా కొద్దికాలంలోనే పెద్ద హీరోలతో అవకాశాలు వచ్చాయి. చిరంజీవిని తారాపథానికి తీసుకెళ్ళిన ఖైదీ చిత్రం కోదండరామిరెడ్డి దర్శకత్వంలో వచ్చింది. న్యాయం కావాలి చిత్రంతో మొదలైన వీరి సినీ నిర్మాణ బంధం ముఠా మేస్త్రి సినిమా వరకు సాగింది. వీరిద్దరు కలిపి 25 సినిమాలకు పనిచేసారు. అందులో 80% విజయం సాధించాయి. ఆ కాలంలోని కథానాయకుల్లో ఒక్క ఎన్.టి